CELEX: 22013D1224(01)
Language: ro
Date: 2013-12-16 00:00:00
Title: Recomandarea nr. 1/2013 a Consiliului de asociere UE-Maroc din 16 decembrie 2013 privind punerea în aplicare a planului de acțiune UE-Maroc în cadrul PEV pentru punerea în aplicare a statutului avansat (2013 – 2017)

24.12.2013   
            
            
               RO
            
            
               Jurnalul Oficial al Uniunii Europene
            
            
               L 352/78
            
         RECOMANDAREANR. 1/2013 A CONSILIULUI DE ASOCIERE UE-MAROC
   din 16 decembrie 2013
   privind punerea în aplicare a planului de acțiune UE-Maroc în cadrul PEV pentru punerea în aplicare a statutului avansat (2013 – 2017)
   CONSILIUL DE ASOCIERE UE – MAROC,
   având în vedere Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, în special articolul 80,
   întrucât:
   
               (1)
            
            
               Articolul 80 din Acordul euro-mediteraneean împuternicește Consiliul de asociere să formuleze recomandările pe care le consideră potrivite pentru îndeplinirea obiectivelor acordului.
            
         
               (2)
            
            
               În conformitate cu articolul 90 din Acordul euro-mediteraneean, părțile adoptă orice măsură generală sau specifică necesară pentru îndeplinirea obligațiilor care le revin în temeiul acordului și se asigură de îndeplinirea obiectivelor stabilite în acord.
            
         
               (3)
            
            
               Părțile la Acordul euro-mediteraneean au convenit asupra textului planului de acțiune UE-Maroc în cadrul politicii europene de vecinătate (PEV) pentru punerea în aplicare a statutului avansat (2013 - 2017).
            
         
               (4)
            
            
               Acest plan de acțiune UE-Maroc în cadrul PEV va contribui la punerea în aplicare a Acordului euro-mediteraneean prin elaborarea și adoptarea, cu acordul comun al părților, a unor măsuri concrete care vor oferi orientări practice pentru punerea în aplicare a acordului.
            
         
               (5)
            
            
               Planul de acțiune UE-Maroc în cadrul PEV are dublul obiectiv de a prezenta măsuri concrete în vederea îndeplinirii, de către părți, a obligațiilor care decurg din Acordul euro-mediteraneean și de a oferi un cadru mai larg pentru consolidarea în continuare a relațiilor dintre UE și Maroc, astfel încât să se ajungă la un grad ridicat de integrare economică și să se aprofundeze cooperarea politică, în conformitate cu obiectivele generale ale Acordului euro-mediteraneean,
            
         ADOPTĂ PREZENTA RECOMANDARE:
   Articol unic
   Consiliul de asociere recomandă părților să pună în aplicare planul de acțiune UE-Maroc în cadrul PEV pentru punerea în aplicare a statutului avansat (2013 - 2017) (1), în măsura în care această punere în aplicare vizează atingerea obiectivelor Acordului euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte.
   
      Adoptată la Bruxelles, 16 decembrie 2013.
      
         
            Pentru Consiliul de asociere
         
         
            Președintele
         
         S. MEZOUAR
      
   
   
      (1)  A se vedea documentul st17584/13 pe http:// register.consilium.europa.eu